Anàlisi Resultats

La indagació contextual per tant ha estat duta a terme en persones que encaixen en el nostre perfil d’usuari, amb una preparació prèvia anteriorment descrita i amb uns paràmetres de procediment mencionats anteriorment. D’aquesta manera, podem descriure els primers resultats d’aquesta.

En primer lloc, es interesant observar com l’adició de medicaments es potser el punt més clau de l’aplicació. És el procés més important i a ser possible ha de ser el més entenedor, ja que els avisos parteixen d’aquest primer pas. Medisafe Pill Remainder no està orientada a persones d’edat avançada, i per tant, el procediment que ells plantegen no és gaire intuïtiu per aquest perfil d’usuari mencionat. Això, en ocasions, pot causar frustracions del usuari.

En segon lloc cal destacar l’excés d’elements en pantalla, és a dir, que la majoria de finestres de la app solen estar sobrecarregades i per tant en ocasions poden dificultar la interacció amb un usuari que no sigui molt expert.

En tercer lloc, ens hem fixat en que per defecte l’aplicació avisa amb una notificació que provoca que el mòbil vibri 3 cops seguits a la vegada que reprodueix un soroll de moviment de pastilles. Aquest senyal acústic no és el típic soroll de notificació, i per tant, en la majoria d’usuaris (que a més a més solen tenir dificultats acústiques) pot passar desapercebut si no tenen el mòbil a mà per percebre la notificació.